Τίτλος : Ασφάλεια και υγιεινή σε εργασιακό χώρο και ανάλυση επικινδυνότητας σε μεγάλες βιομηχανικές μονάδες (Α.Η.Σ. Μελίτης)
Title: Safety and health in Industrial Units and Risk Analysis in Big Industrial Units
Περίληψη – Abstract :
 Σε κάθε εργασιακό χώρο οι εργαζόμενοι εκτίθενται σε μια σειρά από κινδύνους που μπορούν να επηρεάσουν και να απειλήσουν άμεσα ή έμμεσα την υγεία και την ασφάλειά τους. Είναι επομένως πολύ σημαντικό να γίνεται μελέτη των δυνητικών κινδύνων στους χώρους εργασίας και να παρθούν κατάλληλα μέτρα, έτσι ώστε να προληφθούν ατυχήματα που μπορεί να έχουν σοβαρές συνέπειες και να κοστίσουν ακόμα και την ανθρώπινη ζωή.
 Στα πλαίσια της εργασίας αυτής θα μελετήσουμε τους κινδύνους στους χώρους κατεργασίας του κτηρίου σπαστήρων λιγνίτη και τους χώρους του συστήματος κατεργασίας νερού του Α.Η.Σ. Μελίτης. Η εργασία ξεκίνησε με την επίσκεψή μας στο Ατμοηλεκτρικό Σταθμό στη Μελίτη και έπειτα από προσωπική επαφή με τον τεχνικό ασφαλείας και τους αρμόδιους εργαζόμενους στους αντίστοιχους χώρους συλλέξαμε φωτογραφίες, πληροφορίες και όλα τα απαραίτητα στοιχεία για την ανάλυση μας.
 Στο πρώτο κεφάλαιο παραθέτουμε γενικές πληροφορίες για τον κλάδο της ασφάλειας και υγιεινής και τους ορισμούς που τον διέπουν. Έπειτα παραθέτονται οι μέθοδοι ανάλυσης και εκτίμησης επικινδυνότητας και εξηγείται το μοντέλο που χρησιμοποιήσαμε στη δική μας μελέτη. Στη συνέχεια ξεκινάει η ανάλυση επικινδυνότητας για τους προαναφερθείς εργασιακούς χώρους της Μονάδος και τέλος αναφέρονται συμπεράσματα σχετικά με τον επαγγελματικό κίνδυνο και με τις συνθήκες στους εργασιακούς χώρους που επισκεφθήκαμε, καθώς και προτάσεις που αφορούν την πρόληψη μελλοντικών ατυχημάτων και περαιτέρω αύξηση της ασφάλειας στους χώρους του εργοστασίου.
Λέξεις κλειδιά : Ασφάλεια, Υγιεινή, Ανάλυση Επικινδυνότητας, Βιομηχανική Μονάδα
Key words: Safety, Health, Risk Analysis, Industrial Unit